**Likumprojekta „Grozījumi likumā „**[**Par valsts un pašvaldību zemes īpašuma tiesībām un to nostiprināšanu zemesgrāmatās**](https://likumi.lv/ta/id/34595-par-valsts-un-pasvaldibu-zemes-ipasuma-tiesibam-un-to-nostiprinasanu-zemesgramatas)**”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar 2016. gada 16. jūnija Saeimas ilgtspējīgas attīstības komisijas lēmuma „Par uzdevumiem, kas veicami, lai nodrošinātu Latvijas dabas resursu un publisko aktīvu ilgtspējīgi, efektīvu un racionālu apsaimniekošanu” (turpmāk – Lēmums) 4.6. apakšpunktu Finanšu ministrijai sadarbībā ar Vides aizsardzības un reģionālās attīstības ministrijai (turpmāk – VARAM) ir uzdots apkopot rezerves zemes fondā ieskaitītos bezsaimnieku īpašumus, kuri nav nepieciešami valsts funkciju veikšanai un kuriem nav apgrūtinājumu, un izvērtēt iespēju nodot šos īpašumus pašvaldībām to funkciju veikšanai vai attiecīgās teritorijas iedzīvotāju, kā arī komersantu saimnieciskās darbības veicināšanai. Savukārt ar Lēmuma 4.7. apakšpunktu VARAM sadarbībā ar Finanšu ministriju un Tieslietu ministriju ir uzdots veikt nepieciešamos grozījumus normatīvajos aktos, paredzot pašvaldībām tiesības ar atvieglotiem nosacījumiem veikt īpašuma nostiprināšanu zemesgrāmatā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likums „Par valsts un pašvaldību zemes īpašuma tiesībām un to nostiprināšanu zemesgrāmatās” (turpmāk – likums) ir pieņemts 1995. gada 29. martā un stājies spēkā 1995. gada 25. aprīlī. Likums reglamentē valsts un pašvaldību zemes īpašuma tiesības un to nostiprināšanu zemesgrāmatās.Zemes pārvaldības likuma 17. panta pirmā daļa noteic, ka rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu valdītājs ir attiecīgā vietējā pašvaldība līdz brīdim, kad Ministru kabinets izdod rīkojumu par to ierakstīšanu zemesgrāmatā uz valsts vārda vai tie tiek ierakstīti zemesgrāmatā uz vietējās pašvaldības vārda.2016. gada 2. aprīlī stājās spēkā Ministru kabineta noteikumi Nr. 190 „Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” (turpmāk – noteikumi Nr. 190). Noteikumi Nr. 190 nosaka kārtību, kādā nozaru ministrijas pieņem lēmumus par attiecīgu zemes gabalu piederību vai piekritību valstij pēc zemes reformas pabeigšanas un kādā pašvaldības pieņem lēmumus par zemes gabalu piederību vai piekritību pašvaldībai. Par valstij piekrītošām vai piederošām zemes vienībām tiks pieņemts Ministru kabineta rīkojums par zemes vienības piekritību vai piederību valstij attiecīgās ministrijas personā, bet par pašvaldībai piekrītošām vai piederošām zemes vienībām – pašvaldības lēmums par zemes vienības piekritību vai piederību pašvaldībai.Ņemot vērā, ka tuvākajā laikā par rezerves zemes fondā ieskaitīto zemes vienību piekritību tiks sagatavoti Ministru kabineta rīkojumi un pašvaldību lēmumi, ir nepieciešams papildināt likuma regulējumu, lai noteiktu kārtību šādu zemju īpašuma tiesību nostiprināšanai zemesgrāmāts. nodrošinot īpašumtiesību nostiprināšanu. Likumprojekts „Grozījumi likumā „[Par valsts un pašvaldību zemes īpašuma tiesībām un to nostiprināšanu zemesgrāmatās](https://likumi.lv/ta/id/34595-par-valsts-un-pasvaldibu-zemes-ipasuma-tiesibam-un-to-nostiprinasanu-zemesgramatas)”” (turpmāk – Likumprojekts)paredz papildināt likumu ar jaunu 10.3 pantu. Tāpat kā par citām valstij vai pašvaldībām piekrītošajām zemēm arī par rezerves zemes fondā ieskaitītiem zemes gabaliem, lai nostiprinātu īpašuma tiesības zemesgrāmatā, tiek sagatavota uzziņa. Panta pirmajā daļā noteikts, kāda informācija jānorāda uzziņā, proti, zemes gabala platība, informācija par to, ka rezerves zemes fondā ieskaitīts zemes gabals pieder vai piekrīt valstij un pašvaldībai, kādas ēkas (būves) atrodas uz zemes gabala, informācija par to, vai uz zemes gabala atrodas citām personām piederošas ēkas (būves) un nekustamā īpašuma objekta apgrūtinājumi. Likumprojekta 10.3 panta otrajā daļā noteikts, ka uzziņai ir jāpievieno dokumenti, kas apstiprina uzziņā norādītos apstākļus, piemēram, zemes robežu plāns. Ja zemes gabals nav kadastrāli uzmērīts, tā platību apliecina Valsts zemes dienesta kadastra izziņa, kam pievienota informācija no Nekustamā īpašuma valsts kadastra informācijas sistēmas telpiskajiem datiem par zemes gabala platību un izvietojumu apvidū.Likumprojekta 10.3 panta trešā daļa norāda, ka uzziņu paraksta valsts institūcijas administratīvais vadītājs vai attiecīgās pašvaldības domes priekšsēdētājs.Likumprojekts precizē likuma 13. panta pirmās daļas 1. un 3. punktu, bez minētajiem pantiem iekļaujot arī 10.3 pantu. |
| 3. | Projekta izstrādē iesaistītās institūcijas | VARAM |
| 4. | Cita informācija | Pēc Valsts Zemes dienesta Nekustamā īpašuma valsts kadastra informācijas sistēmas datiem rezerves zemes fondā ir ieskaitītas 14 633 zemes vienības ar kopējo platību 23 307 ha. Savukārt īpašuma tiesību atjaunošanai nav izmantota 4 101 zemes vienība ar kopējo platību 9 475 ha. Nozaru ministrijām un pašvaldībām ir jāizskata un jāpieņem lēmumi par 18 734 zemes vienību piederību vai piekritību valstij vai pašvaldībai, kā arī jānostiprina īpašumtiesības zemesgrāmatā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts vērsts uz ministrijām un pašvaldībām. |
| 2. | Tiesiskā regulējuma ietekme uz tautsaimniecību un administratīvo slogu  | Likumprojekts šo jomu neskar. |
| 3. | Administratīvo izmaksu monetārs novērtējums  | Likumprojekts šo jomu neskar. |
| 4. | Cita informācija  | Ar Likumprojektu tiek noteikti nepieciešamie dokumenti īpašumtiesību nostiprināšanai uz valstij un pašvaldībai piederošiem un piekrītošiem rezerves zemes fondā ieskaitītiem zemes gabaliem. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Likumprojekts šo jomu neskar* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| *Likumprojekts šo jomu neskar* |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Likumprojekts šo jomu neskar* |

|  |
| --- |
| **VI. Sabiedrības līdzdalība un komunikācijas aktivitātes**  |
|  1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiks nodrošināta atbilstoši Ministru kabineta 2009. gada 25. augusta noteikumiem Nr. 970 „Sabiedrības līdzdalības kārtība attīstības plānošanas procesā”. Ieinteresētajām personām ir tiesības izteikt viedokli un sniegt rakstiskus priekšlikumus. |
|  2. | Sabiedrības līdzdalība projekta izstrādē | Sabiedrības iesaistei Likumprojekts ir publicēts VARAM tīmekļa vietnē [www.varam.gov.lv](http://www.varam.gov.lv).  |
|  3. | Sabiedrības līdzdalības rezultāti | Sadaļa tiks precizēta atbilstoši sabiedrības līdzdalības rezultātiem. |
|  4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Pašvaldības un nozaru ministrijas. |
|  2. |  Projekta izpildes ietekme uz pārvaldes funkcijām un institucionālo struktūru | Jaunas valsts pārvaldes funkcijas netiek ieviestas. Nav paredzams, ka valsts pārvaldes iestāžu vai tiesu darba apjoms ievērojami mainīsies. |
|  3. |  Cita informācija  | Valsts pārvaldes institucionālā sistēma netiek mainīta. Jaunas iestādes vai jaunas struktūrvienības netiek veidotas. |

Vides aizsardzības un
reģionālās attīstības ministrs K.Gerhards

Vides aizsardzības un reģionālas attīstības

ministrijas valsts sekretārs R.Muciņš

I.Cahrausa, 67026924

Ilze.Cahrausa@varam.gov.lv